CELEX: C2005/115/56
Language: hu
Date: 2005-05-14 00:00:00
Title: T-110/05. sz. ügy: Az Olasz Köztársaság által az Európai Közösségek Bizottsága ellen 2005. március 4-én benyújtott kereset

14.5.2005   
            
            
               HU
            
            
               Az Európai Unió Hivatalos Lapja
            
            
               C 115/31
            
         Az Olasz Köztársaság által az Európai Közösségek Bizottsága ellen 2005. március 4-én benyújtott kereset
   (T-110/05. sz. ügy)
   (2005/C 115/56)
   Az eljárás nyelve: olasz
   Az Olasz Köztársaság, képviseli: Giacomo Aiello, avvocato dello Stato, kézbesítési cím: Luxembourg, 2005. március 4-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               1.
            
            
               Semmisítse meg a megtámadott rendeletet abban a mértékben, amennyiben nem ír elő semmilyen, a 2777/75/EGK rendelet 14. cikke szerinti rendkívüli intézkedést a baromfihúspiac támogatására a madárinfluenza által érintett, és a szabad mozgást korlátozó állatorvosi intézkedések tárgyát képező zónákban történő elhelyezés lehetetlensége miatt elpusztult csibék vonatkozásában.
            
         
               2.
            
            
               kötelezze az Európai Közösségek Bizottságát a költségek viselésére.
            
         Jogalapok és fontosabb érvek:
   Az Olasz Köztársaság kormánya az Európai Közösségek Elsőfokú Bírósága előtt megtámadta az olaszországi tojáspiac támogatásának egyes rendkívüli intézkedéseiről szóló, 2004. december 9-i 2102/2004/EK bizottsági rendeletet (1) abban a mértékben, amennyiben nem ír elő semmilyen, a 2777/75/EGK rendelet (2) 14. cikke szerinti rendkívüli intézkedést a baromfihúspiac támogatására a madárinfluenza által érintett, és a szabad mozgást korlátozó állatorvosi intézkedések tárgyát képező zónákban történő elhelyezés lehetetlensége miatt elpusztult csibék vonatkozásában .
   Állításának alátámasztására az olasz kormány az alábbi érvekre hivatkozik:
   
               1)
            
            
               Az EK 34. cikk (2) bekezdésének második albekezdésében foglalt, a közösségi termelők hátrányos megkülönböztetésének tilalmára vonatkozó elv megsértése, amennyiben Olaszország esetében piac támogatását célzó rendkívüli intézkedéseket csak a tojáspiac vonatkozásában foganatosítottak, a baromfihúspiac vonatkozásában megtagadták a hasonló intézkedéseket, minek következtében a holland tenyésztőkhöz viszonyítva hátrányosan különböztették meg az olasz baromfitenyésztőket, és következésképpen megsértették az EK 34. cikk (2) bekezdését.
            
         
               2)
            
            
               A Bizottság hatáskörrel való visszaélése és nyilvánvaló értékelési hibája, mivel azáltal, hogy megtagadta az elhelyezés lehetetlensége miatt elpusztult naposcsibék vonatkozásában is a piac támogatását célzó rendkívüli intézkedések foganatosítását, túllépte a baromfihús piacának közös szervezéséről szóló alaprendelet által ráruházott hatáskörét, és értékelési hibát követett el az olasz baromfihúspiac tekintetében, valamint a rendelkezésére álló, a termelési struktúrára vonatkozó adatok vonatkozásában.
            
         
               3)
            
            
               A 2777/75 rendelet 14. cikkének megsértése és téves értelmezése, amennyiben a Bizottság részéről az elhelyezés lehetetlensége miatt elpusztult naposcsibék vonatkozásában a piac támogatását célzó, rendkívüli intézkedések foganatosításának indokolatlan megtagadása a 2777/75 rendelet 14. cikkének téves értelmezéséből ered.
            
         Végül a felperes a jogi aktusok indokolási kötelezettségének megsértésére hivatkozik.
   
      (1)  HL L 365., 2004.12.10., 10. o.
   
   
      (2)  HL L 282., 1975.11.1., 77. o.